На основу члана 20. Закона о јавном информисању и медијима („Сл. гласник РС“, бр. 92/2023 – аутентично тумачење), члана 5.6.7.8.9. и 10. Правилника о суфинансирању пројеката за остваривање јавног интереса у области јавног информисања („Сл. гласник РС“, бр. 16/2016, 8/2017 и 16/2024), члана 68. Статута Општине Нова Варош („Сл. лист Општине Нова Варош“ бр. 04/2019 и 04/2020 ), Одлуке о буџету Општине Нова Варош за 2024. годину број 06-113/2/2023-02 („Сл. лист Општине Нова Варош“ бр. 12/2023 од 21.12.2023. године), Општинско веће Oпштине Нова Варош на седници одржаној 01.03.2024.године, доноси:

**О Д Л У К У**

О расписивању Конкурса за суфинансирање проjеката за остваривање јавног интереса у области јавног информисања на територији општине Нова Варош у 2024. години

Члан 1.

Средства у износу од 2.400.000,00 динара биће расподељена на основу спроведеног јавног конкурса за суфинансирање пројеката за остваивање јавног интереса у области јавног информисања на територији општине Нова Варош у 2024.години.

Члан 2.

За опредељена средства за суфинансирање пројеката производње медијских садржаја расписује се јединствен конкурс за штампане медије, интернет медије, радио и телевизије у 2024.години

Члан 3.

Конкурс се расписује и средства се додељују за пројекте чија реализација може трајати годину дана од дана доношења Одлуке о додели средстава, односно са планом пројектних активности.

Најмањи износ средстава који се може одобрити по пројекту, утврђује се у износу од 10.000,00динара а највећи износ средстава по пројекту утврђује се у износу од 1.200.000,00 динара.

Члан 3.

Одлука ступа на снагу даном доношења и објављује се на веб презентацији Општине Нова Варош, као и на веб порталу јединственог информационог система.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-20/2/2024-03 од 01.03.2024.године**

**ПРЕДСЕДНИК**

**Општинског већа**

**Радосав Васиљевић**